Den 16 november klokken 16.00 startede Skandinavisk Mesterskab i Filmkigning. Konkurrencen er enkel. Man skal se flest film uden at falde i søvn. Tre unge mænd fra Aalborg tog kampen op mod 17 andre hold fra både Danmark, Sverige og Norge. Hele filmen skal ses i sammenhæng også rulleteksterne, men efter hver film får deltagerne 10 minutters pause til toiletbesøg og lignende. Hvis en af deltagerne ikke er på plads, inden de 10 minutter er gået, eller hvis man falder i søvn, så bliver holdet diskvalificeret. Men desværre lykkedes det ikke for Team Aalborg at holde sig vågne, så efter 47 timer og 15 minutter måtte de forlade konkurrencen. København, Kolding og Køge er de eneste tre danske hold, der stadig er med i konkurrencen. Vinderne får blandt andet en tur til Hollywood.

Referat:
Efter 1 dag 23 timer og 15 minutter kunne de 3 aalborggensiske filmseere ikke holde øjnene åbne længere.